**Sara Kristina Thunebro** (1979-yil 26-aprelda tugʻilgan) — shvetsiyalik sobiq futbolchi, Shvetsiya ayollar terma jamoasi himoyachisi. Klub darajasida Thunebro Damalsvenskanning Eskilstuna United DFF, Tyresö FF va Djurgårdens IF, shuningdek Frauen-Bundesliganing Frankfurt FFC klublarida oʻynagan. 2004-yilda oʻzining xalqaro debyutini oʻtkazgan Tunebro 132 ta oʻyinda gʻolib chiqgan, 2009 va 2013-yillardagi UEFA ayollar chempionatida oʻz mamlakati sharafini himoya qildi. U shuningdek 2007, 2011 va 2015-yillarda FIFA ayollar oʻrtasidagi jahon chempionatlarida, shuningdek, 2008 va 2012-yilgi Olimpiya oʻyinlarida qatnashgan. Hujumkor chap qanot himoyachisi, umaydonda ajralib turgan sababi u boshida oq bogʻich bilan maydonga tushardi.

Jamoalardagi faoliyati
----------------------

Thunebro olti yoshida futbol oʻynay boshladi va oxir-oqibat Vilyan IK yoshlar klubiga oʻtdi. U Damallsvenskan orqali yuqori darajadagi Djurgårdens IF jamoalaridan biriga oʻtgan. Thunebro bilan Djurgården 2003 va 2004-yillarda Shvetsiya chempionligini qoʻlga kiritdi. Djurgården 2004 va 2005-yillarda ham Shvetsiya kubogini qoʻlga kiritib, UEFA ayollar kubogi yoʻllanmasini naqd qilishdi. 2005-yilda Djurgården finalga chiqdi, ammo Turbine Potsdam tomonidan qaqsharqich magʻlubiyatga uchradi.

Ikki marta Shvetsiyaning eng yaxshi himoyachisi deb topilganidan soʻng, Thunebro 2009-yilda Frankfurt FFCga qoʻshildi. U 2011-yilning aprelida nemis klubi bilan shartnomasini yana ikki yilga uzaytirgan.

Mavsumning birinchi yarmida U atigi uchta oʻyin oʻtkazdi, shundan soʻng, u 2013-yil mart oyida Frankfurt jamoasini tark etib, Shvetsiyaning Tyresö FF jamoasiga qoʻshildi. U oʻz mamlakatida boʻlib oʻtadigan UEFA Ayollar oʻrtasidagi Yevro-2013 musobaqasi oldidan koʻproq oʻyin amaliyotiga ega boʻlishni maqsad qilgan edi.

Tyresyodagi bir mavsumdan soʻng u yana Damallsvenskanning Eskilstuna United DFF klubiga oʻtdi. 2013-yil dekabr oyida transferni eʼlon qilar ekan, Thunebro oʻz oilasiga yaqinroq boʻlish uchun koʻchib oʻtganini tan oldi. 2015-yilgi mavsumda Eskilstuna FC Rosengård safida toʻp surib ikkinchi oʻrinni egallaganidan soʻng, Thunebro karyerasini tugatishga qaror qildi. Murabbiy Viktor Eriksson Thunebroga klubni oliy ligada tashkil etishda qoʻshgan hissasi uchun minnatdorchilik bildirdi va u bilan ikki yil davomida ishlashni sharaf deb hisoblashini aytib oʻtdi.

Xalqaro karyera
---------------

2004-yil yanvarida AQSHga 0:3 hisobida magʻlubiyatga uchralgan oʻyin Thunebroning Shvetsiya terma jamoasidagi ilk uchrashuvi boʻlgan. U 23 yoshgacha boʻlgan oʻyinlarda 32 ta, 19 yoshgacha boʻlgan oʻyinlarda 8 ta va 17 yoshgacha boʻlgan oʻyinlarda 10 ta oʻyinda maydonga tushgan. Ammo UEFA Ayollar oʻrtasidagi Yevro-2005 uchun tarkibdan chetda qoldi. Thunebro 2007-yilgi FIFA ayollar oʻrtasidagi jahon chempionati uchun Xitoyga borgan, ammo Shvetsiya guruh bosqichidan chiqqanida bor-yoʻgʻi bir marta maydonga tushgan. Keyingi yilgi futbol boʻyicha Olimpiya oʻyinlari uchun Xitoyga qaytib kelgan Thunebro chorak finalga chiqqan jamoaning asosiy tarkib oʻyinchisiga aylangan edi.

 Tunebro 2013-yilda Shvetsiya terma jamoasi safida o'ynagan
2009-yilga kelib Thunebro Germaniya, Braziliya va Qoʻshma Shtatlar ustidan gʻalaba qozongan Shvetsiya jamoasining muhim oʻyinchisi edi. "Har yili men oldinga kichik qadamlar tashladim", deb eslaydi u. Hozir oʻzimni ajoyib sport formasida his qilyapman, lekin hali choʻqqiga chiqqanim yoʻq". UEFA Ayollar oʻrtasidagi Yevro-2009da Shvetsiya chorak finalga chiqgan.

2011-yilda Germaniyada boʻlib oʻtgan FIFA ayollar oʻrtasidagi Jahon chempionatida Thunebro Yaponiyani magʻlub etgan Shvetsiya bilan bronza medalini qoʻlga kiritdi. Uchinchi oʻrin Shvetsiyaga 2012-yilda Londonda boʻlib oʻtadigan futbol boʻyicha Olimpiada turniriga yoʻllanmani qoʻlga kiritishga yordam berdi. 2011-yil sentabr oyida Thunebro oʻz mamlakatida boʻlib oʻtgan UEFA Ayollar oʻrtasidagi Yevro-2013 turniridan soʻng xalqaro futbolni tark etishini eʼlon qildi.

Turnirdan soʻng milliy murabbiy Pia Sundhage tomonidan Shvetsiyaning 2015-yilgi FIFA ayollar oʻrtasidagi Jahon chempionati saralash musobaqasi uchun tanlangan. 2015-yil may oyida Thunebro va Eskilstuna jamoadoshlari Oliviya Shof va Malin Diaz 2015-yilda Kanadada boʻlib oʻtadigan ayollar oʻrtasidagi Jahon chempionati uchun Sandxagening Shvetsiya terma jamoasi tarkibiga kirishdi.

Kanadadagi musobaqa yakunida Thunebro xalqaro futbolni tark etdi. U Kanadadagi turnirda atigi 15 daqiqa oʻynadi, chunki jamoa turnirdagi toʻrtta oʻyinning birortasida ham gʻalaba qozona olmadi.

Yevropa chempionatidagi ishtirok
--------------------------------



| Gol | Oʻyin | Sana | Manzil | Raqib | Oʻyiga tushish | Min | Hisob | Natija | Musobaqa |
| --- | --- | --- | --- | --- | --- | --- | --- | --- | --- |
| Finlandiya **2009-yil Yevropa chempionati** |
|  | 1 | 25.08.2009 | Turku | Rossiya Rossiya | Toʻliq |  |  | 3-0 | Guruh oʻyini |
|  | 2 | 28.08.2009 | Turku | Italiya Italiya | Toʻliq |  |  | 2-0 | Guruh oʻyini |
|  | 3 | 31.08.2009 | Turku | Angliya Angliya | Toʻliq |  |  | 1-1 | Guruh oʻyini |  |
|  | 4 | 04.09.2009 | Xelsinki | Finlandiya Norvegiya | Toʻliq |  |  | 1-3 | Chorak final |
| Shvetsiya**2013-yilgi Yevropa chempionati** |
|  | 5 | 10.07.2013 | Goteborg | Daniya Daniya | Toʻliq |  |  | 1-1 | Guruh oʻyini |
|  | 6 | 13.07.2013 | Goteborg | Finlandiya Finlandiya | Toʻliq |  |  | 5-0 | Guruh oʻyini |
|  | 7 | 16.07.2013 | Halmstad | Italiya Italiya | 79-daqiqa |  |  | 3-1 | Guruh oʻyini |
|  | 8 | 21.07.2013 | Halmstad | Islandiya Islandiya | Toʻliq |  |  | 4-0 | Chorak final |
|  | 9 | 24.07.2013 | Goteborg | Germaniya Germaniya | Toʻliq |  |  | 0-1 | Yarim final |
|

Shaxsiy hayoti
--------------

Thunebro golf oʻynashni yaxshi koʻradi va mototsikl minib yuradi. Faoliyati davomida u agentlar bilan ishlamagan. Uning savdo markasi ostidagi bosh tasmasini taqib yurishining sabablaridan biri buvisiga televizor koʻrayotganda uni osongina aniqlashiga imkon berish edi.

Yutuqlar
--------


  

### Klub

#### ShvetsiyaDjurgården/Älvsjö

* Damallsvenskan (2): 2003, 2004
* Svenska Kupen (3): 1999–00, 2004, 2005

#### GermaniyaFrankfurt FFC

* DFB-Pokal (1): 2011-yil

### Mamlakat

#### ShvetsiyaShvetsiya

* 2007 FIFA Ayollar Jahon chempionati : guruh bosqichi
* 2011 FIFA ayollar oʻrtasidagi jahon chempionati : **Uchinchi oʻrin**
* 2015 FIFA Ayollar Jahon chempionati : 1/8 final
* 2004-yil Afinadagi Yozgi Olimpiya oʻyinlari : **Toʻrtinchi oʻrin**
* 2008-yil Pekindagi Yozgi Olimpiya oʻyinlari : Chorak final
* 2012-yilgi London Yozgi Olimpiya oʻyinlari : Chorak final
* UEFA Ayollar oʻrtasidagi Yevro-2009 : Chorak final
* UEFA Ayollar oʻrtasidagi Yevro-2013 : **Yarim final**
* Algarve kubogi (2004-yildan 2015-yilgacha ishtirok etgan): 2009-yil **gʻolibi**

#### ShvetsiyaShvetsiya U19

* 19 yoshgacha boʻlgan ayollar oʻrtasidagi UEFA chempionati : 1998-yil yarim finalchilar

### Shaxsiy yutuqlar

* Shvetsiyada yilning eng yaxshi himoyachisi : 2008, 2009

Manbalar
--------

1. 1 2 3  „List of Players - 2015 FIFA Women's World Cup". *Fédération Internationale de Football Association*. Qaraldi: 24-iyun 2015-yil.
2. ↑  „Profile" (shvedcha). *Svenska Fotbollförbundet*. Qaraldi: 25-iyun 2015-yil.
3. ↑  „Bundesliga statistics at Framba.de". 4-mart 2016-yilda asl nusxadan arxivlandi. Qaraldi: 28-mart 2013-yil.
4. 1 2 3 4  Caps and goals
5. 1 2  Caps and goals
6. ↑  *Nora Kruse*. „Sara Thunebro verlängert in Frankfurt" (olmoncha). WomenSoccer.de (5-aprel 2011-yil). Qaraldi: 6-yanvar 2012-yil.
7. ↑  „Tyresö tappar landslagsspelare till Eskilstuna" (shvedcha). Damfotboll.com (13-dekabr 2013-yil). Qaraldi: 13-dekabr 2013-yil.
8. ↑  *Mattsson, Sebastian*. „Sara Thunebro slutar: "Varit ett svårt beslut"" (shvedcha). Expressen (10-noyabr 2015-yil). Qaraldi: 30-dekabr 2015-yil.
9. ↑  „Dam: Sveriges VM-trupp" (shvedcha). Svenskfotboll.se (30-may 2011-yil). Qaraldi: 6-yanvar 2012-yil.
10. ↑  *Sujay Dutt*. „Thunebro says Sweden are soaring". UEFA (18-avgust 2009-yil). Qaraldi: 6-yanvar 2012-yil.
11. ↑  „Thunebro focusing on the future". FIFA (22-sentabr 2011-yil). Qaraldi: 6-yanvar 2012-yil.
12. ↑  *Wihlborg, Niklas*. „Sjögran får plats i landslaget" (shvedcha). Sydsvenskan (3-sentabr 2013-yil). Qaraldi: 13-dekabr 2013-yil.
13. ↑  *Lundin, Josefin*. „Tre spelare från Eskilstuna United uttagna till VM i Kanada" (shvedcha). Sveriges Radio (11-may 2015-yil). Qaraldi: 31-may 2015-yil.
14. ↑  *Frölander, Martin*. „Sara Thunebro slutar i svenska landslaget" (shvedcha). Expressen (30-iyun 2015-yil). Qaraldi: 30-dekabr 2015-yil.
15. ↑  *Hellsten, Carl Magnus*. „Sara Thunebro - En EMinent motståndare" (shvedcha). Golf.se (28-iyun 2013-yil). Qaraldi: 13-dekabr 2013-yil.
16. ↑  *Juchem, Markus*. „Sara Thunebro, die Spätberufene" (olmoncha). WomenSoccer.de (3-may 2011-yil). Qaraldi: 13-dekabr 2013-yil.
17. ↑   Wayback Machine saytida arxivlandi (30-iyun 2019-yil). [*formatsiz URL PDF*]
18. ↑  „Övriga utmärkelser — fogis.se".

Havolalar
---------

* Shvetsiya futbol assotsatsiyasi sayti